6.5 लाख से घटाकर 3.5 लाख रुपए किया सालाना पैकेज, कर्मचारी यूनियन कर रहा विरोध
Wipro Freshers Salary, Annual Package Update; आईटी कंपनी विप्रो ने फ्रेसर्स की सैलरी में 50% तक कटौती की है। विप्रो ने हाल में जिन उम्मीदवारों को 6.5 लाख रुपए सालाना सैलरी की पेशकश की थी अब इसे घटाकर 3.5 लाख कर दिया
IT कंपनी विप्रो ने फ्रेशर्स की सैलरी में 50% तक कटौती की है। विप्रो ने हाल में जिन उम्मीदवारों को 6.5 लाख रुपए सालाना सैलरी की पेशकश की थी, अब इसे घटाकर 3.5 लाख कर दिया है। ये कटौती उन फ्रेशर्स की सैलरी में की गई है जिन्होंने 2023 में कंपनी के वेलोसिटी ग्रेजुएट प्रोग्राम का पास किया था। ये फ्रेशर्स नियुक्ति का इंतजार कर रहे हैं।
पहले ज्यादा वेतन का वादा करने के बाद अब कंपनी ने चुने हुए केंडिडेट्स को एक ईमेल भेजा है। इसमें फ्रेशर्स को आर्थिक कारणों से कम वेतन के लिए समझौता करने के लिए कहा गया है।
कर्मचारी यूनियन कर रहा विरोध
दूसरी ओर IT कर्मचारियों की यूनियन NITES ने इस कदम को 'अन्यायपूर्ण' बताया है। उन्होंने IT कंपनी से अपने फैसले पर दोबारा विचार करने को कहा है।
इससे पहले विप्रो ने 800 फ्रेशर्स को निकाला था
इससे पिहले पिछले महीने खबर आई थी कि विप्रो ने इंटरनल टेस्ट में फेल होने वाले 800 फ्रेशर्स को निकाला था। हालांकि, कंपनी का कहना है कि उसने 452 कर्मचारियों को टर्मिनेट किया है।
इंफोसिस ने 600 एम्प्लॉइज को नौकरी से निकाला
पिछले दिनों खबर आई थी कि इंफोसिस ने इंटरनल टेस्ट में फेल होने पर 600 एम्प्लॉइज को नौकरी से निकाल दिया है। रिपोर्ट्स के अनुसार पिछले FA टेस्ट में फेल होने के बाद इन्हें नौकरी से निकाला गया है। हालांकि, अब तक कंपनी की तरफ से इसको लेकर कोई बयान नहीं आया है।